# Ibrugtagning

- Fjern akkuen, før du skifter tilbehørsdele eller lægger varmluftspistolen fra dig. Denne sikkerhedsforanstaltning forhindrer utilsigtet start af varmluftspistolen.

##

Fra fabrikken er metaloverfladerne beskyttet mod korrosion med en belægning. Dette beskyttelseslag fordamper ved den første ibrugtagning.

På grund af produktionsprocessen kan varmluftspistolen have misfarvninger på dysen (1). Der er ikke tale om beskadigelser, og varmluftspistolens funktion påvirkes ikke.

##

For at tænde skal du skubbe tænd/sluk-knappen (5) opad. Varmluftpistolen starter i det energieffektive standardtrin (350 °C). Det passer til de fleste opgaver, som tager kort tid.

##

Hvis du trykker kort på boost-knappen (4), aktiveres højtemperaturtrinnet (450 °C) med højt energiforbrug. Hvis du trykker kort på boost-knappen (4), tændes standardtrinnet igen.

Hvis varmluftspistolen slukkes, mens højtemperaturtrinnet er aktiveret, er den automatisk i standardtrinnet, når den startes igen.

##

For at slukke skal du skubbe tænd/sluk-knappen (5) nedad.

Stil varmluftspistolen på akkuen (3) for at lade den køle af.

Når du gør det, skal du sikre, at dyse (1) og ventilationsåbninger på varmluftpistolen ikke tildækkes.

##

Hvis akkuen (3) tages ud af varmluftspistolen under drift og sættes i igen, mens varmluftspistolen fortsat er tændt, aktiveres genstartbeskyttelsen. Varmluftpistolen starter ikke.

Sluk varmluftspistolen med tænd/sluk-knappen (5), og tænd den derefter igen som normalt.

##

Hvis akkuen (3) bliver for varm under arbejdet, reduceres effekten.

Hvis varmluftpistolen fortsat benyttes, og temperaturen i akkuen stiger yderligere, slukkes varmluftpistolen automatisk.