# Navodila za delo

Opomba: pazite, da šobe (1) ne boste preveč približali obdelovancu. Nastajajoči zastoj zraka lahko povzroči pregrevanje fena za vroč zrak.

## Akumulatorska baterija/poraba energije

Segrevanje je povezano z veliko porabo energije. Višja kot je temperatura (stopnja „Boost“), večja je poraba energije in hitreje se akumulatorska baterija prazni. Pri večini nalog stopnja „Boost“ ni potrebna.

Primeri uporabe (kratkotrajne naloge) | Običajna stopnja | Stopnja „Boost“
--- | --- | ---
Krčenje kabla | x | –
Odstranjevanje etiket/nalepk | x | –
Odstranjevanje ostankov barve | x | x
Prižiganje oglja | – | x

Fen za vroč zrak je primeren za kratkotrajno uporabo. Zaradi velike porabe energije ni primeren za dolgotrajno uporabo (npr. odstranjevanje barve z velikih površin).
Opomba: za dolgotrajnejšo uporabo je potrebnih več akumulatorskih baterij, po možnosti z najmanjšo zmogljivostjo 4 Ah ali več.
Polno zmogljivost, tj. najvišjo temperaturo in velik zračni tok, je mogoče doseči le z akumulatorskimi baterijami z najmanjšo zmogljivostjo 4 Ah ali več.