# Príklady práce (pozri obrázky A-F)

Obrázky príkladov použitia nájdete na grafických stránkach.

Vzdialenosť dýzy od obrobku sa riadi podľa opracovávaného materiálu (kov, plast atď.) a podľa zamýšľaného spôsobu opracovania.

Optimálna teplota pre každý spôsob použitia sa dá zistiť praktickým vyskúšaním.

Najskôr vždy urobte test týkajúci sa množstva vzduchu a teploty. Začnite s väčšou vzdialenosťou a nižším výkonovým stupňom. Podľa potreby potom prispôsobte vzdialenosť a výkonový stupeň. Dýzou prípadne pohybujte, aby ste zabránili príliš veľkému zahriatiu na jednom mieste.

Ak si nie ste istý tým, aký materiál opracovávate alebo ako pôsobí teplo z teplovzdušnej pištole na daný materiál, otestujte pôsobenie na skrytom mieste.

Vo všetkých prípadoch z príkladov použitia okrem „Odstraňovania zvyškov laku v oblasti sklenených plôch“ môžete pracovať bez príslušenstva. Použitie odporúčaného príslušenstva však zjednodušuje prácu a podstatne zvyšuje kvalitu výsledkov.

Na tejto teplovzdušnej pištoli môžete používať všetky dýzy uvedené v tomto návode na obsluhu, ktoré možno kúpiť v Bosch ako príslušenstvo.

- Pozor pri výmene dýzy! Nedotýkajte sa horúcej dýzy. Teplovzdušnú pištoľ nechajte vychladnúť a pri výmene noste ochranné rukavice. Na horúcej dýze sa môžete popáliť.

##

Pri odstraňovaní nálepiek a štítkov nepotrebujete žiadnu dýzu. Nálepky a štítky odstraňujte opatrne pomocou špachtle (pozri obrázok A).

Nasaďte plochú dýzu (10). Zvyšky laku krátko zmäkčujte horúcim vzduchom a odstráňte ich čistou špachtľou (pozri obrázok D). Dlhé pôsobenie tepla zvyšky laku spáli a sťažuje odstraňovanie.

Veľa lepidiel pôsobením tepla mäkne. Pri zohriatom lepidle môžete uvoľňovať spoje alebo odstrániť nadbytočné lepidlo.

##

Nasaďte reflektorovú dýzu (7). Zvoľte priemer zmršťovacej hadičky (8) tak, aby bol vhodný pre obrobok. Rovnomerne zohrievajte zmršťovaciu hadičku, kým tesne neprilieha k obrobku.

##

Nasaďte redukčnú dýzu (9). Zvoľte najvyšší výkonový stupeň. Zapáľte najprv iba niekoľko kusov grilovacieho uhlia a potom pridávajte ďalšie.

##

- Bezpodmienečne používajte dýzu na ochranu skla (11). Hrozí nebezpečenstvo prasknutia skla.

Na profilovaných plochách môžete zvyšky laku odstrániť pomocou vhodnej špachtle a potom prekefovať mäkkou drôtenou kefou.

##

- Pred zohrievaním skontrolujte, či skutočne ide o kovové vodovodné potrubie. Kovové vodovodné potrubia sa často vonkajším vzhľadom od plynových potrubí vôbec neodlišujú. Plynové potrubia sa nesmú v žiadnom prípade nahrievať.

Nasaďte zahnutú dýzu (12). Zahrievajte zamrznuté miesta podľa možnosti od odtoku smerom k prívodu.